kardosdrur/scandi-wiki huggingface dataset:
Skuffelse

Skuffelse er en tilstanden der opnås, når en persons forventninger til noget ikke indfries. Skuffelse kan skyldes flere ting, bl.a. for høje forventninger, eller simpel kvantitet.

Eksempler 
 Kan en person blive skuffet over en forlystelse i tivoli, hvis personen hele tiden har tænkt på at prøve den pågældende forlystelse, og når personen så prøver den, opdager at den ikke være så spændende eller sjov som forventet. I såfald vil personen være skuffet over forlystelsen.
Et andet eksempel ville være at se en virkelig flot kage, og så skulle spise den og opdage at den egentlig ikke smager af noget og den blot er pæn.

 En anden form for skuffelse skyldes simpel kvantitet. Eksempel: En person betaler 4000dkr for et hotelværelse en nat. Værelset er dårligt, sengen er hård, gulvet knirker og håndvasken drypper. Personen er skuffet over at han ikke fik hvad han betalte for.

Gældende for begge er at forventnigerne ikke indfries, i første eksempel grundet for høje forventninger, i andet grundet normale forventninger, men dårlig kvalitet. Al skuffelse skyldes en uinfriet forventning.

Hvis man ønsker at undgå skuffelse, må man forsøge at være forventningsfri. Afskaffe forventningerne og gå ind til tingene uden at forvente noget, og i nuet. Opleve tingene som de er, og derefter danne sig et fremtidsbilled af dem på en ætisk baggrund, frem for at danne et fremtidsbilled på en etisk baggrund.

--det at blive skuffet 'det var en stor skuffelse at festen måtte aflyses' --

Følelser
Forventning

En forventning er en følelse, der opstår ved usikkerhed. Det er en tanke centreret om fremtiden og kan være både realistisk og urealistisk. Et mindre heldigt udfald giver anledning til skuffelse. Ved en hændelse, der ikke er forventet, fremkommer en overraskelse. Hvis en forventning indfries vil den typisk resultere i glæde for personen, der har haft forventningen.

Glæde og skuffelse kan svinge i styrke efter forventningens styrke. Forventninger ses primært hos voksne, og virker som om det udvikles gennem barndommen, små børn forventer intet af verden og tager den som den kommer, derfor bliver små børn sjældent skuffede.

I spilteori bruges forventning også til at forudsige sandsynligheden af et kommende udfald. Dette bruges inden for mange videnskabelige grene. Herunder genetikken hvor man kan have en forventning om hvor mange individer af en given genotype, der vil fremavles i kommende generation.

Forberedelser til fremtiden
Følelser
Tænkning
Synkronmaskine

En synkronmaskine eller synkrongenerator bruges ofte på kraftværker generelt til fremstilling af elektricitet, blandt andet inden for vindmølleindustrien er brugen af synkrongeneratorer meget vital.

Den tilsyneladende effekt, kaldet SN, angiver størrelsen af den pågældende synkrongenerator. Denne SN angiver dimensioneringen af generatoren ved fuld belastning. Denne effekt danner sammen med den nominelle spænding, lighed for hvilke regneregler, der også gælder for transformere. Men for generatoren, danner SN grundlag for beregning samt afprøvning af denne. 

Som i stort set alle elektriske maskiner er der tab, naturligvis også i en generator. Disse kan i visse tilfælde være en god idé, at regne ud. Det drejer sig om:
Strømvarmetabet PCu i statoren
Strømvarmetabet Pm i magnetiseringsviklingen.
Jerntabet kaldet PFe i henholdsvis stator og i polsko og –
De mekaniske tab kaldet Pmek, som findes i lejerne og ved blæseren osv.

Lastfordeling 
En synkronmaskine, der er tilsluttet et net, vil blive holdt fast til nettets spænding og frekvens. Hvis maskinen kører ubelastet, skal den blot tilføres en effekt svarende til dens tomgangstab. 

En synkronmaskine, som skal levere effekt til nettet, skal drives af en motor (drivmotor). Hvis denne drivmotors hastighed reduceres (eller motoren kobles helt ud), vil synkronmaskinen forsøge at mindske omdrejningshastigheden. Derved kommer den inducerede spænding en vinkel bagud for netspændingen, og der opstår en spændingsforskel, svarende til det maskinen bruger fra nettet. Dvs. generatoren nu virker, som en synkronmotor idet den kommer til, at trække sin drivmotor. Jo større akselbelastning er, jo større bliver vinklen mellem polhjulsfeltet og statorfeltet, dvs. den brugen mere strøm, men det synkrone omdrejningstal bibeholdes.

Hvis maskinen omvendt skal levere effekt til nettet sker det ved, at generatorens drivmaskine tilføres større effekt. Drivmotoren vil forsøge at øge sin omdrejningshastighed, men da generatoren fastholdes på netfrekvensen, bibeholdes hastigheden men det resultere i, at den inducerede spænding nu rykker en vinkel forud for netspændingen. Dvs. generatoren levere nu strøm til nettet. (Hvis der havde været andre generatorer ville disse blive aflastet, og skulle justeres lidt ned for at udgå en stigning i nettes frekvens).

Synkrongeneratorens vektordiagram ved tilslutning til net med konstant spænding U og frekvens, ved
Overmagnetisering
Magnetisering for belastning med virkeeffekt alene lastfordeling
Undermagnetisering
I alle tilfældene med samme generatorbelastning P.

Magnetisering

Undermagnetisering 
Hvis undermagnetisering finder sted på synkronmaskinen, vil generatoren levere kapacitiv effekt og motoren vil optage induktiv effekt.

Overmagnetisering 
Hvis overmagnetisering finder sted på synkronmaskinen, vil generatoren levere induktiv effekt og motoren vil optage kapacitiv effekt.

Energi
The Thrash of Naked Limbs

The Thrash of Naked Limbs er den tredje ep af det britiske death/doom metal-band My Dying Bride, som blev udgivet februar 1993 gennem Peaceville Records både som cd og vinyl.

På dette tidspunktet havde bandet seks medlemmer, da de havde tilføjet studieviolinisten og keyboardspilleren Martin Powell som et officielt medlem.

Ep'en blev også udgivet sammen med et utroligt begrænset bokssæt ved navn The Stories, sammen med bandets andre ep'er Symphonaire Infernus et Spera Empyrium og I Am the Bloody Earth. Alle tre udgivelser var dog senere indkluderet på opsamlingsalbummet Trinity fra 1995.

Musikvideoen til sangen "The Thrash of Naked Limbs" kan ses på DVD'en For Darkest Eyes, der indeholder mange optagelser i slowmotion, af en pige der vrider sig i søvne, afbrudt med knap nok synlige optagelser af bandet, som gå med fakler. Filmen er en klippet version og er derfor betydelig kortere end sangen på ep'en. En liveversion til titelsporet er også mulig at finde på For Darkest Eyes.

Ep-omslaget blev designet af Dave McKean

Sang information 
Titelsporet er en direkte death/doom metal-sang, der skifter fra en musikalsk langsom åbning til en hurtigt midtersektion, og tilbage til de langsomme rytmer ved slutningen. Strukturelt er den meget magen til "Sear Me" fra bandets debutalbum As the Flower Withers. Sangen "Gather Me Up Forever" ligner meget stilen fra bandets aller tidligste materiale og spor 3 "Le Cerf Malade," (der er fransk og betyder "Den døende kronhjort") er et atmosfærisk instrumental spor, der udover at udelukke vokal også udelukker guitarerne. Sangen indeholder en smule perkussion, men keyboard optræder alligevel som det mest dominerende instrument på nummeret. "Le Cerf Malade" er også med som bonusspor på genudgivelsen af Turn Loose the Swans i 2003.

Sporliste 
 "The Thrash of Naked Limbs" – 6:13
 "Le Cerf Malade" – 6:31
 "Gather Me Up Forever" – 5:17

Album fra 1993
My Dying Bride-album
Brigitte Mohnhaupt

Brigitte Margret Ida Mohnhaupt (født 24. juni 1949 i Rheinberg, Nordrhein-Westfalen) er en tysk terrorist forbundet med anden generation af den venstreekstremistiske gruppe Rote Armee Fraktion. Hun var også med i Sozialistisches Patientenkollektiv. 

Fra 1971 til 1982 var hun militant aktivist i Rote Armee Fraktion. I 1982 blev hun og Adelheid Schulz fængslet og idømt femdobbelt fængsel på livstid med en minimumsstraf på 24 år for den særlige rolle, hun spillede i det tyske efterår og for sin deltagelse i det planlagte attentat på NATO-generalen Frederick Kroesen. Retten opfattede hende som en ledende figur i RAF, men kunne ikke vurdere om hun personligt havde været involveret i mordene. Mohnhaupt blev løsladt i marts 2007.

Referencer 

Terrorister
Personer fra Nordrhein-Westfalen
C&G Banken

C&G Banken var en dansk bank.

Banken blev etableret i 1980 ved en omdannelse af selskabet Crome & Goldschmidt A/S.

Finanstilsynet gennemførte i 1987 en undersøgelse af banken, som førte til den konklusion, at bankens videre drift ville være betinget af tilførsel af ny kapital. Dette skete derefter fra bankens større aktionærer, den LEGO-tilknyttede Kirkbi, Danske civil- og akademiingeniørers Pensionskasse og Lønmodtagernes Dyrtidsfond.

En yderligere granskning af bankens engagementer førte imidlertid til krav om flere hensættelser, og flere rekonstruktionsforsøg gjordes. Dette måtte imidlertid opgives, og banken gik i betalingsstandsning i oktober 1987 og konkurs i maj 1988.

C&G Bankens konkursbo blev afsluttet i 2002 og gav anledning til en dividende til simple kreditorer på 52 pct.

Kilde 
Richard Mikkelsen: Dansk Pengehistorie 1960-1990. Danmarks Nationalbank 1993.

Tidligere banker i Danmark
Etableret i 1980
Ophørt i 1988
Al Arabiya

Al Arabiya (arabisk:العربية) er en arabisk tv-nyhedskanal, der blev grundlagt 3. marts 2003. Stationen har hovedsæde i Dubai i De Forenede Arabiske Emirater og ejes af broadcasting-selskabet Middle East Broadcasting Center og en række investorer. 

Ligesom sin konkurrent, Al Jazeera, der har base i Qatar, er Al Arabiya kendt for sin evne til at lave breaking news, ligesom stationen jævnligt bringer videobudskaber fra terrorister og militante grupper. Stationen blev etableret for at konkurrere direkte med Al Jazeera.

I januar 2007 blev stationens kontorer i Gaza ramt af en stor eksplosion få dage efter, at Al Arabiya havde bragt kritiske indslag om Hamas.

Eksterne henvisninger 
 Al Arabiyas hjemmeside

Tv-kanaler
Dubai
Virksomheder fra Forenede Arabiske Emirater
Fanklub

En fanklub er en forsamling af mennesker der støtter den samme person, sportsgren osv. Via klubben kan de kollektivt udtrykke deres støtte og holdninger, selvom det går godt eller dårligt for hvem eller hvad fanklubben støtter.

Se også 
 Roligans
 Hooligans
 Hooliganregister

Foreninger
Tøjeksperten

Tøjeksperten er en dansk butikskæde, der sælger herretøj. Kæden har omkring 115 butikker i Danmark og sælger også online. 

Kæden er ejet af PWT Group, som udover Tøjeksperten også driver herretøjskæden Wagner. PWT Group måtte i 2020 igennem en rekonstruktion, hvorunder kæden lukkede 20 butikker.

Referencer

Eksterne henvisninger 

 Tøjekspertens hjemmeside

Tøjbutikskæder i Danmark
Etableret i 1968
Virksomheder i Aalborg
Prins Georg

Prins Georg af Danmark (16. april 1920 – 29. september 1986) var en dansk prins, der var søn af Prins Axel, barnebarn af Prins Valdemar og oldebarn af Christian 9.

Biografi 

Prins Georg blev født den 16. april 1920 i villaen Bernstorffshøj nær Bernstorff Slot i Gentofte som Prins Georg Valdemar Carl Axel til Danmark. Han var ældste søn af Prins Axel og Prinsesse Margaretha.

Han fik en omfattende uddannelse i militæret, og under 2. verdenskrig var han meget respekteret under tjenesten på Jægersborg kaserne.

Ægteskab 
Prins Georg giftede sig 16. september 1950 på Glamis Castle i Skotland med Anne Bowes-Lyon fra England, som ved vielsen skiftede navn til Prinsesse Anne. Prinsesse Anne var datter af major John Herbert Bowes-Lyon, der var bror til Dronning Elizabeth af Storbritannien.

Modsat sin bror Grev Flemming af Rosenborg beholdt Prins Georg sin arveret til tronen og prinsetitlen efter sit ægteskab.

Senere liv 

I forbindelse med ændringen af Tronfølgeloven i 1953, der begrænsede arveretten til efterkommere af Christian 10. mistede Prins Georg sin arveret til tronen. Som konsekvens heraf skiftede hans titel fra Prins til Danmark til Prins af Danmark.

Han avancerede til oberst i 1967 og var militærattache i London, efterfølgende forsvarsattache i Paris, militær- og flyverattache i Bern og til sidst forsvarsattache i London og Haag.

Prinsesse Anne døde 26. september 1980 i London. Prins Georg overlevede sin hustru med 6 år og døde i København 29. september 1986. De er begge begravet i Bernstorff Slotspark.

Titler, prædikater og æresbevisninger

Titler og prædikater 
 1920-1953: Hans Højhed Prins Georg til Danmark
 1953-1986: Hans Højhed Prins Georg af Danmark

Æresbevisninger

Danske dekorationer 
 : Ridder af Elefantordenen (R.E.)  (1938)

Litteratur

Eksterne henvisninger 

Prinser fra Danmark
Storkors af Dannebrog
Personer i Kraks Blå Bog (afdøde)
Danskere i 1900-tallet
Personer fra Gentofte
Officerer fra Danmark
Sand CPH

Sand CPH A/S var et dansk modehus med hovedsæde i København og forhandlere i 32 lande verden over. SAND omsætter årligt for 1,2 mia. kr.

Firmaet blev grundlagt af ægteparret Søren og Lene Sand i 1981. Dengang havde selskabet hovedsæde i parrets hjemby, Randers. Søren og Lene Sand er den dag i dag eneejere af firmaet – og er hhv. administrerende direktør og kreativ direktør. firmaet eksporterer til mere end 30 lande og har 1200 forhandlere.

Selskabets primære markeder er Tyskland, Storbritannien og Skandinavien. SANDs tøj findes bl.a. i stormagasiner som Harrods i London og Kaufhaus des Westens i Berlin.

Eksterne henvisninger 
 SANDs hjemmeside (engelsk)

Beklædningsvirksomheder i Danmark
Etableret i 1981
Ophørt i 2005
Astrid

Astrid (Ásfríðr) er et norrønt pigenavn, der betyder "kærlighedsfuld", "skønhed" eller "hun som er elsket af guderne". Ase-strid. Ase (nordisk gud) og strid = Leg. Gudeleg, eller gudekamp.

Udbredelse 
Navnet Astrid er mest udbredt i de nordiske lande, men ses dog også benyttet i for eksempel Frankrig og USA som følge af emigration.

Tabellen herunder lister udbredelsen i detaljer.

Varianter 
I Norge findes formen Astri uden -d også, mens den fordanskede udgave er Estrid. I Sverige er det normalt at anvende kælenavnet Sassa til piger, der hedder Astrid.

Referencer 

Pigenavne
Mogens Brix-Pedersen

Mogens Brix-Pedersen (født 22. marts 1930 i Roskilde, død 13. november 2002) var en dansk skuespiller, sceneinstruktør og lydbogsindlæser.

Han blev uddannet på Skuespillerskolen ved Odense Teater 1954–1956 og debuterede 2. april 1955 som H.C. Andersen i teaterstykket Skyggen.

Brix-Pedersen tog sig af alle sider af teatret som skuespiller, instruktør, scenograf og forfatter. I de sidste år var han freelance ved diverse film, TV- og radioopgaver. Selv om han til sidst ikke fik de mange tilbud fra film og scene – kom han i stedet i kontakt med et helt nyt publikum, nemlig lånere af bibliotekernes lydbøger, hvor Mogens Brix-Pedersen lagde stemme til. Han var derudover en glimrende tegner og var en socialt engageret kronik- og læserbrevsskribent.

Eksterne henvisninger 
 
 
 Mogens Brix-Pedersen på Dansk Forfatterleksikon

Skuespillere fra Danmark
Personer fra Roskilde
Lydbogsindlæsere
London Bridge

London Bridge er en bro over Themsen i London, mellem City of London og Southwark. 

Broen ligger mellem Cannon Street Railway Bridge og Tower Bridge, og markerer den vestre kant af Pool of London. Den var Londons eneste bro over Themsen indtil Westminster Bridge blev åbnet i 1750. Den oprindelige bro blev i 1964 solgt til amerikaneren Robert P. McCulloch, der fik broen revet ned og flyttet til Lake Havasu City, Arizona, USA hvor den krydser Colorado floden. Efterfølgende byggede man en ny bro med samme navn.

Broen blev bygget af entreprenøren John Mowlem fra 1967 til 1972 og indviet af Elizabeth 2. i 1973. Udgifterne på fire millioner pund blev betalt af Bridge House Estates. Broen er 283 meter lang og består af tre brospænd. På sydsiden af broen ligger Southwark Cathedral og London Bridge Station. På nordsiden ligger monumentet over den store bybrand i 1666 og Bank og Monument undergrundstationer.

Bridge
Broer i England
Themsen
Leicester Square

Leicester Square (udtales som Lester Square) er en plads i det centrale London. Den ligger vest for Charing Cross Road, nord for Trafalgar Square og øst for Piccadilly Circus. Den ligger på stedet som tidligere hed Leicester Fields, som var området foran jarlen af Leicesters herregård. Området blev udbygget i 1670'erne. 

Midt på pladsen ligger en lille park. I midten af den står en statue af William Shakespeare, omgivet af delfiner. Langs yderkanten af parken står det statuer af andre kendte personer: Sir Isaac Newton, sir Joshua Reynolds, sir John Hunter, William Hogarth og Charlie Chaplin. 

Leicester Square er Londons biografcentrum. De fleste britiske premierer bliver vist på en af de fire store biografer som ligger der. I tillæg ligger der flere mindre biografer lige ved pladsen. Der ligger flere natklubber der, og specielt Hippodrome har ofte premierefester. Derfor er det ikke ualmindelig at se store sammenstimlinger af mennesker med kameraer og autografblokke udenfor Hippodrome eller en af biograferne. 

Pladsen er også kendt for et billettudsalg, hvor man får købt billige billetter til Londons teatre. Det hed oprindelig The Official London Half-Price Theatre Ticket Booth, men har nu skiftet navn til tkts. Flere andre udsalg som også tilbyder billetter til teaterforestillinger og musicaler til halv pris er også dukket op der. 

På grund af den store mængder mennesker som altid er på pladsen, også ved nattetide, har der været mange problemer med kriminalitet her. Londons myndigheder, politi og en sammenslutning af erhvervsdrivende har sat en række tiltag i værk som har ført til en stor nedgang i kriminaliteten. Blandt tiltagene er forbud mod at drikke alkohol i parken, gratis adgang til de offentlige toiletter, flere politipatruljer og en praktisk talt permanent stationeret specialbygget politibil med kameraer i alle retninger. Bilen er finansieret af de erhvervsdrivende i et samarbejdsprojekt med politiet.

Veje i London
Torve og pladser i Westminster
Henrik Kastbjerg

Henrik Kastbjerg Christensen (født 14. februar 1967) er tidligere fodboldspiller i Danmark. Han startede med at spille fodbold i fodboldklubben IF KVIK i Hvam ved Aalestrup

I 1987 kom han til VFF (Viborg Fodsports Forening), hvor hans karriere startede. Senere kom han til Silkeborg IF, hvor han i 1994 var med til at vinde det danske mesterskab. Han vendte tilbage til Viborg, og var med til at føre midtjyderne til Superligaen i 1998. Senere kom han til Holstebro Boldklub.

Efter en halv sæson i Holstebro, begyndte han som træner i Overlund GF, efterfulgt af Skjern GF, Struer, Søndermarkens IK, Kjellerup IF og Frederiks AIF. 

Henrik Kastbjerg bor i Viborg. Han er gift og far til to døtre.

Fodboldspillere fra Danmark
Fodboldspillere fra Viborg FF
Fodboldspillere fra Silkeborg IF
Fodboldspillere fra Holstebro Boldklub
Beskæftigelsesvejleder

En beskæftigelsesvejleder arbejder med at aktivere især ældre og syge ved at formidle og igangsætte kulturtilbud og aktiviteter ud fra brugernes behov, interesser og resurser. Formålet er foruden aktiveringen af den ældre/patienten også forebyggelse.

Beskæftigelsesvejledere arbejder typisk på plejehjem, i institutioner og på hospitaler.

Beskæftigelsesvejlederuddannelsen, der var 1-årig, blev nedlagt i 1990 sammen med uddannelserne til hjemmehjælper, sygehjælper, plejer og plejehjemsassistent. Uddannelserne erstattedes af uddannelserne til social- og sundhedshjælper og den 1 1/2-årige overbygning til social- og sundhedsassistent.

Titler
Stillingsbetegnelser inden for sundhed
Sundhedsvæsen
Georg Grothe

Ole Georg Theobald Grothe (1822 – 5. maj 1876) var en dansk pianist, musiklærer og komponist.

Han fødtes i Næstved og var elev af J.P.E. Hartmann. Derved kom han ind i Hartmann-familiens meget store omgangskreds, og i 1844 blev han musiklærer for familiens børn. Han skrev nogen musik og virkede mest som musiklærer, men derudover vides ikke noget om ham.

Musik 
 Galopin for Piano-Forte
 Lovisa-Mazurka for Piano-Forte
 Den 14de Mai 1842 (kantate til J.P.E. Hartmann sammen med Niels Ravnkilde og andre)
 Antoniella (canzonetta napolitana arr. af George Grothe for sangstemme og klaver)
 Serenade for Piano

Kilde 
 Privat side om komponister af klavermusik for venstre hånd 

Komponister fra Danmark
Pianister fra Danmark
José Luis Chilavert

José Luis Chilavert(født 27. juli 1965) er en tidligere paraguayansk landsholdsmålmand.

Chilavert var særligt kendt for sin karisma, excentricitet og ikke mindst sin sparketeknik, der sikrede ham otte mål for landsholdet og 30 mål på klubplan.

Klubkarriere 
Chilavert startede karrieren i paraguayanske Sportivo Luqueño i 1982. Han skiftede til Guaraní i 1984, hvorfra han hurtigt skiftede videre til San Lorenzo de Almagro i den bedste argentinske række. Her blev han i 4 år og spillede 122 kampe, hvorefter turen gik over Atlanterhavet til spanske Zaragoza, hvor han spillede fra 1988-1991. Her scorede han i øvrigt sit første mål i seniorkarrieren. Efter 3 år og 79 kampe i den spanske klub drog han atter tilbage til Sydamerika, til Velez Sarsfield i Argentina. Her spillede han 272 kampe og lavede 24 mål. Efter 9 år i Velez fortsatte fodboldnomaden sin færd til franske Strasbourg, hvor han spillede to år, inden han skiftede til Penarol i den bedste urugayanske serie. Her spillede han et enkelt år, før han skiftede tilbage til Velez og sluttede sin karriere.

Landsholdskarriere 
Landsholdskarrieren startede i 1989, og bød på bl.a. på otte mål på straffe- og frispark.

Han var en af de absolutte hovedgrunde til Paraguays pæne succes ved VM-slutrunderne i 1998 og 2002.

I slutrunden i 2002 havde han dog karantæne i de første to kampe, idet han havde spyttet Brasiliens back Roberto Carlos i hovedet under en kvalifikationskamp.

Tilbagetrækning 
Chilavert spillede sin sidste kamp, en såkaldt Testimonial, den 11. november 2004. Symptomatisk for hans karriere scorede han et mål.

Han blev tilkendt 6 måneders fængsel grundet kontraktsvindel i forbindelse med sin frigørelse fra Racing Club de Strasbourg.

Siden har han optrådt som kommentator på paraguyansk fjernsyn.

Titler og anerkendelser 
 Liga Paraguaya 1984 (med Club Guaraní) 
 Primera División Argentina 1993 Clausura (med Vélez Sársfield) 
 Copa Libertadores 1994 (med Vélez Sársfield) 
 Intercontinental Cup 1994 (med Vélez Sársfield) 
 Primera División Argentina 1995 Apertura (med Vélez Sársfield) 
 Primera División Argentina 1996 Clausura (med Vélez Sársfield) 
 Copa Interamericana 1996 (med Vélez Sársfield) 
 Supercopa Sudamericana 1996 (med Vélez Sársfield) 
 Recopa Sudamericana 1997 (med Vélez Sársfield) 
 Primera División Argentina 1998 Clausura (med Vélez Sársfield) 
 Coupe de France 2001 (med RC Strasbourg) 
 Primera División Uruguaya 2003 (med Peňarol) 

Chilavert blev kåret til "Årets Målmand" af IFFHS 1995, 1997 og 1998.

Han er for nylig blevet overgået af Brasilianske Rogerio Ceni som den mest scorende målmand i professionel fodbold.

Fodboldspillere fra Paraguay
Fodboldspillere fra Club Guaraní
Fodboldspillere fra San Lorenzo de Almagro
Fodboldspillere fra Real Zaragoza
Fodboldspillere fra Club Atlético Vélez Sársfield
Fodboldspillere fra RC Strasbourg
Fodboldspillere fra Club Atlético Peñarol
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Skotlands fodboldlandshold

Skotlands fodboldlandshold (, ) er det nationale fodboldhold i Skotland, og bliver administreret af Scottish FA. Holdet har deltaget 8 gange ved VM og to gange ved EM, men er aldrig avanceret ud over gruppespillet.

Skotland er, sammen med arvefjenderne fra England, verdens ældste landshold, idet de to lande mødtes i historiens første landskamp, i 1872.

Danmark spillede sin første kamp ved en VM-slutrunde mod Skotland den 4. juni 1986, hvor det blev til et 1-0-sejr på mål af Preben Elkjær.

Turneringsoversigt

Europamesterskaberne

Verdensmesterskaberne

FIFA Confederations Cup

Referencer

Eksterne henvisninger 
 Skotlands fodboldforbunds hjemmeside 

Fodboldlandshold i Europa
Fodboldlandshold